MBPZHR Raporti 2012

Gratë përfituese të subvencioneve dhe granteve – bujqësi dhe blegtori

---Duke parë angazhimin e madh të grave në bujqësi dhe kontributin e tyre për zhvillimin e këtij sektori, Ministria e Bujqësisë, Pylltarisë dhe Zhvillimit Rural, krahas përkrahjes financiare, këtë vite për herë të parë në bashkëpunim me UNDP-in ka organizuar manifestimin “Dita e gruas fermere”, që në mënyrë simbolike po e shënon ditën e të gjitha grave, të cilat merren me aktivitete bujqësore.

Në kuadër të këtij manifestimi, janë paraparë të ndahen edhe grante investive për gratë fermere, të cilat gjatë viteve të fundit me punën e tyre në sektorin e bujqësisë, kanë dhënë rezultate pozitive si në shtimin e prodhimtarisë ashtu edhe në punësimin e shumë grave tjera në veprimtaritë e tyre bujqësore.

Çmimi për “Gruan fermerë të vitit 2012” në bazë të kritereve të përcaktuara nga Komisioni i përbërë nga zyrtarë të MBPZHR-së, përfaqësues të UNDP-së, NOA-së, USAID-it, OJQ “GRATË PËR GRATË, IADK-së dhe OJQ “SHEER”-a ndahet për znj. VLORA XHEMAJLI nga Gjakova – Blegtori dhe znj. SELVETE FETAHU nga Podujeva – Perimë-kulturë.

Donator i granteve ishte UNDP-ja, e cila i shpërbleu fermerët e lartpërmendura me një shume solide prej nga pese mije ( 5.000) euro, dmth, dy fermerëve nga pese mije ( 5.000) euro ).

--Ministria e Bujqësisë, Pylltarisë dhe Zhvillimit Rural përmes përkrahjes financiare që ofron për fermerët e Kosovës dhe përmes politikave të saj strategjike është duke bërë përpjekje të vazhdueshme për zhvillimin e sektorëve të saj, të cilët janë të ndërlidhur ngushtë me standardin jetësor në zonat rurale. Në këtë vit, me politikat e saj bujqësore ka prekur edhe njërën prej çështjeve më të ndjeshme tek komunitetet rurale, siç është përkrahja e investimeve të grave në projekte të bujqësisë dhe zhvillimit rural.

Numri i përgjithshëm i grave te trajnuara, apo edhe pjesëmarrëse në këto punëtori është si vijon:

në vitin 2010 janë informuar dhe trajnuar 280 fermere,

në vitin 2011 nga 280 pjesëmarrës të trajnuar, numri i femrave ishte 180 pjesëmarrëse,

ndërsa në vitin 2012 janë trajnuar 210 fermere.

Gjatë viti 2010 dhe 2011, fermerët e Republikës së Kosovës kanë përfituar subvencione në këto fusha: lopë qumështore, kafshë të imta (dele dhe dhi), vreshta, si dhe mbjellje vjeshtore. Duke iu referuar të dhënave të Departamentit të Pagesave numri i femrave përfituese të subvencioneve për vitet 2010 dhe 2011 është 72 fermere, ndërsa për grande 33, që do të thotë gjithsej 105 femra përfituese, ndërsa për vitin 2012, vetëm për grande kemi një rritje të numrit të përfitueseve në 57 fermere.

Prandaj me kënaqësi sot ne Kosove prezantojmë se gruaja ne zonat rurale ka filluar fuqimisht te mbështetët nga institucionet e vendit dhe të ketë rritje te interesimit te fermerëve për te marr pjese ne proceset e vendimmarrjes ne bujqësi, interesim te madhe te fermerëve për të ushtruar tregtimin e prodhimeve bujqësore, si dhe vetëdijesim për rendësin e pjesëmarrjes se femrave ne veprimtari bujqësore.